stanford-oval/wikipedia huggingface dataset:
พระมารดาพระเจ้า
หลักเทววิทยา

คริสต์ศาสนิกชนเชื่อว่าพระเจ้าทรงเป็นเหตุของสิ่งทั้งปวง แต่พระองค์ไม่มีต้นเหตุ ไม่มีที่มา พระเจ้าจึงไม่มีพระบิดาหรือพระมารดา แต่ในขณะเดียวกันคริสต์ศาสนิกชนก็เชื่อว่าพระเป็นเจ้าทรงเป็นตรีเอกภาพ คือมีสามพระบุคคลในพระเจ้าองค์เดียว โดยพระเจ้าพระบุตรเป็นพระบุตรพระองค์เดียวของพระเจ้า พระบุตรนั้นทรงเป็นนิรันดรเช่นเดียวกับพระบิดา จึงไม่มีผู้ให้กำเนิดเพราะเป็นพระเจ้าเดียวกัน แต่พระบุตรได้มารับสภาพมนุษย์โดยผ่านทางครรภ์ของนางมารีย์หญิงพรหมจารี ดังนั้นการเป็นพระมารดาพระเจ้าจึงไม่ได้หมายถึงการเป็นผู้ให้กำเนิดพระเจ้าก่อนปฐมกาล แต่เป็นผู้ให้กำเนิดสภาพมนุษย์ของพระเจ้า
แม้ว่าคริสต์ศาสนิกชนกระแสหลักจะถือว่าพระเยซูทรงเป็นทั้งพระเจ้าสมบูรณ์และมนุษย์สมบูรณ์ (ไม่ใช่พระเจ้าครึ่งหนึ่ง มนุษย์ครึ่งหนึ่ง) แต่ไม่ใช่ทุกนิกายจะยอมรับว่านางมารีย์เป็นพระมารดาพระเจ้า (บางคริสตจักรเลี่ยงไปใช้คำว่า มารดาพระคริสต์) ความเห็นต่างในเรื่องนี้มีมาตั้งแต่ศาสนาคริสต์ยุคแรก สภาสังคายนาแห่งเอเฟซัสจึงได้ตอบโต้คริสตจักรที่ไม่ยอมรับความเชื่อเรื่องพระมารดาพระเจ้าโดยออกประกาศยืนยันว่าพระแม่มารีย์เป็นพระมารดาพระเจ้าอย่างแน่นอน เพราะพระเยซูเป็นสภาพบุคคลเดียว แต่มีสองธรรมชาติสมบูรณ์ในตัวคือเป็นทั้งพระเจ้าและมนุษย์ นักบุญซิริลแห่งอะเล็กซานเดรียเขียนในจดหมายของตนถึงบรรดานักพรตในอียิปต์ว่า "ข้าพเจ้าแปลกใจมากที่ยังมีบางคนสงสัยว่าควรเรียกพระแม่พรหมจารีว่าพระมารดาพระเจ้าหรือไม่ ก็ในเมื่อพระเยซูคริสตเจ้าของเราเป็นพระเจ้า แล้วทำไมพระแม่พรหมจารีผู้ให้กำเนิดของพระองค์จะไม่ใช่พระมารดาพระเจ้าเล่า"
วันสมโภช

คริสตจักรโรมันคาทอลิกถือเอาวันที่ 1 มกราคมของทุกปีเป็นวันสมโภชพระนางมารีย์พระชนนีพระเป็นเจ้า การสมโภชนี้เริ่มมาจากศาสนาคริสต์ตะวันออกตั้งแต่ราว ค.ศ. 500
พระเจ้าชาร์ลที่ 5 แห่งฝรั่งเศส

| พระเจ้าชาร์ลที่ 5 |
| --- | --- |

พระมหากษัตริย์แห่งฝรั่งเศส
ครองราชย์: 8 เมษายน ค.ศ. 1364 - 16 กันยายน ค.ศ. 1380
ราชาภิเษก: 19 พฤษภาคม ค.ศ. 1364
รัชกาลก่อนหน้า: พระเจ้าจอห์นที่ 2 แห่งฝรั่งเศส
รัชกาลถัดไป: พระเจ้าชาร์ลที่ 6 แห่งฝรั่งเศส

พระราชสมภพ: 21 มกราคม ค.ศ. 1338  แว็งแซน ในประเทศฝรั่งเศส
สวรรคต: 16 กันยายน ค.ศ. 1380  โบเต-ซูร์-มาร์น ในประเทศฝรั่งเศส
พระอัครมเหสี: ฌานแห่งบูร์บง สมเด็จพระราชินีแห่งฝรั่งเศส
พระราชบุตร: พระเจ้าชาร์ลที่ 6 แห่งฝรั่งเศส หลุยส์ที่ 1 ดยุคแห่งออร์เลอ็อง กาเตอรีนแห่งวาลัว
ราชวงศ์: วาลัว
พระราชบิดา: พระเจ้าจอห์นที่ 2 แห่งฝรั่งเศส
พระราชมารดา: โบนนีแห่งโบฮีเมีย ดัชเชสแห่งนอร์ม็องดี
พระเจ้าชาร์ลที่ 5 แห่งฝรั่งเศส (อังกฤษ: Charles V of France หรือ Charles the Wise หรือ ฝรั่งเศส: Charles le Sage; 21 มกราคม ค.ศ. 1338 - 16 กันยายน ค.ศ. 1380) เป็นพระมหากษัตริย์แห่งฝรั่งเศสแห่งราชวงศ์วาลัว ผู้ทรงครองราชบัลลังก์ฝรั่งเศสระหว่างวันที่ 8 เมษายน ค.ศ. 1364 จนเสด็จสวรรคตเมื่อวันที่ 16 กันยายน ค.ศ. 1380 รัชสมัยของพระองค์เป็นรัชสมัยของสงครามร้อยปีที่ทรงยึดดินแดนที่เสียไปแก่ราชอาณาจักรอังกฤษในสนธิสัญญาเบรทินยี (Treaty of Brétigny)
พระเจ้าพระเจ้าชาร์ลที่ 5 เสด็จพระราชสมภพเมื่อวันที่ 21 มกราคม ค.ศ. 1338 ที่แว็งแซนในประเทศฝรั่งเศส พระองค์เป็นพระราชโอรสในพระเจ้าจอห์นที่ 2 แห่งฝรั่งเศสและ โบนนีแห่งโบฮีเมีย ดัชเชสแห่งนอร์ม็องดีผู้ที่สิ้นพระชนม์ไม่นานก่อนที่พระสวามีจะขึ้นครองราชย์ ต่อมาพระองค์ทรงเสกสมรสกับฌานแห่งบูร์บง ในปี ค.ศ. 1350 และมีพระราชโอรสธิดาด้วยกันเก้าพระองค์ที่รวมทั้งพระเจ้าชาร์ลที่ 6 แห่งฝรั่งเศส, หลุยส์ที่ 1 ดยุคแห่งออร์เลอ็อง และกาเตอรีนแห่งวาลัว
ดูเพิ่ม

ราชวงศ์วาลัว
สงครามร้อยปี
| ด ค กพระมหากษัตริย์ฝรั่งเศส |
| --- | --- |
 พระราชพงศาวลีอย่างละเอียด  พระราชพงศาวลีอย่างสังเขป  รายพระนามพระมหากษัตริย์แฟรงก์  รายพระนามพระมหากษัตริย์และจักรพรรดิฝรั่งเศส 
ราชวงศ์เมรอแว็งเฌียง (ค.ศ. 509–751):  โคลวิสที่ 1  ชิลเดอแบร์ที่ 1  โคลทาร์ที่ 1  ชาริแบร์ที่ 1  โกลทร็อง  ชิลเพริคที่ 1  ซิกโกแบร์ที่ 1  ชิลเดอแบร์ที่ 2  โคลทาร์ที่ 2  ดาโกแบร์ที่ 1  ซิกโกแบร์ที่ 2  โคลวิสที่ 2  โคลทาร์ที่ 3  ชิลเพริคที่ 2  ทีเดอร์ริกที่ 3  โคลวิสที่ 4  ชิลเดอแบร์ที่ 3  ดาโกแบร์ที่ 3  ชิลเพริคที่ 2  โคลทาร์ที่ 4  ทีเดอร์ริกที่ 4  ชิลเดริกที่ 3 
ราชวงศ์การอแล็งเฌียง รอแบร์เซียง และ โบโซนอยด์ (ค.ศ. 751–987):  เปแป็งพระวรกายเตี้ย  คาร์โลมันที่ 1  ชาร์เลอมาญ (ชาร์ลที่ 1)  หลุยส์ที่ 1  ชาร์ลที่ 2  หลุยส์ที่ 2  หลุยส์ที่ 3  คาร์โลมันที่ 2  ชาร์ลพระวรกายพ่วงพี  โอโดร  ชาร์ลที่ 3  รอแบร์ที่ 1ร  ราอูลบ  หลุยส์ที่ 4  โลแทร์  หลุยส์ที่ 5 
ราชวงศ์กาแป (ค.ศ. 987–1328):  อูก กาแป  รอแบร์ที่ 2  อ็องรีที่ 1  ฟีลิปที่ 1  หลุยส์ที่ 6  หลุยส์ที่ 7  ฟีลิปที่ 2  หลุยส์ที่ 8  หลุยส์ที่ 9  ฟีลิปที่ 3  ฟีลิปที่ 4  หลุยส์ที่ 10  ฌ็องที่ 1  ฟีลิปที่ 5  ชาร์ลที่ 4 
ราชวงศ์วาลัว (ค.ศ. 1328–1589):  ฟีลิปที่ 6  ฌ็องที่ 2  ชาร์ลที่ 5  ชาร์ลที่ 6  ชาร์ลที่ 7  หลุยส์ที่ 11  ชาร์ลที่ 8  หลุยส์ที่ 12  ฟร็องซัวที่ 1  อ็องรีที่ 2  ฟร็องซัวที่ 2  ชาร์ลที่ 9  อ็องรีที่ 3 
ราชวงศ์แลงคัสเตอร์ (ค.ศ. 1422–1453):  เฮนรีที่ 6 แห่งอังกฤษ 
ราชวงศ์บูร์บง (ค.ศ. 1589–1792):  อ็องรีที่ 4  หลุยส์ที่ 13  หลุยส์ที่ 14  หลุยส์ที่ 15  หลุยส์ที่ 16  หลุยส์ที่ 17 
ราชวงศ์โบนาปาร์ต (ค.ศ. 1804–1814; ค.ศ. 1815):  นโปเลียนที่ 1  นโปเลียนที่ 2 
ราชวงศ์บูร์บง (ค.ศ. 1814–1815; 1815–1830):  หลุยส์ที่ 18  ชาร์ลที่ 10  หลุยส์ที่ 19  อ็องรีที่ 5 
ราชวงศ์ออร์เลอ็อง (ค.ศ. 1830–1848):  หลุยส์-ฟีลิปที่ 1 
ราชวงศ์โบนาปาร์ต (ค.ศ. 1852–1870):  นโปเลียนที่ 3 
ผู้ปกครองที่ยังเป็นที่พิพาทกันอยู่แสดงด้วยตัวเอียง ร = ราชวงศ์รอแบร์เซียง บ = ราชวงศ์โบโซนอยด์
| ด ค กดยุกแห่งนอร์ม็องดี |
| --- | --- |
ราชวงศ์นอร์ม็องดี  ค.ศ. 911–1135:  รอลโล*  วิลเลียมที่ 1*  รีชาร์ที่ 1*  รีชาร์ที่ 2  รีชาร์ที่ 3  รอแบร์ที่ 1  วิลเลียมที่ 2**  รอเบิร์ตที่ 2  เฮนรีที่ 1**  วิลเลียมที่ 3 
เคานต์แห่งบลัว  ค.ศ. 1135–1144: สตีเฟน**
ราชวงศ์แพลนแทเจเนต  ค.ศ. 1144–1259:  เจฟฟรีย์  เฮนรีที่ 2**  เฮนรียุวกษัตริย์  รีชาร์ที่ 4**  จอห์น**  เฮนรีที่ 3** 
ราชวงศ์วาลัว  (ส่วนหนึ่งของฝรั่งเศส):  ฌ็อง (1332–1350)  ชาร์ล (1355–1364)  ชาร์ล (1465–1469) 
* ในฐานะเคานต์แห่งรูอ็อง   •  ** ทรงเป็นกษัตริย์แห่งอังกฤษด้วย
พระเจ้าการ์โลที่ 1 แห่งเนเปิลส์

| สมเด็จพระเจ้าชาร์ลส์ที่ 1 แห่งซิซิลี Charles I of Sicily> พระมหากษัตริย์แห่งราชอาณาจักรซิซิลี เนเปิลส์ และ แอลเบเนีย |
| --- | --- |
 สมเด็จพระเจ้าชาร์ลส์ที่ 1 แห่งซิซิลี
ราชวงศ์: อองชู
ครองราชย์: ค.ศ. 1266 - 7 มกราคม ค.ศ. 1285
พระมเหสี: เบียทริซแห่งโปรวองซ์ มาร์กาเร็ตแห่งเบอร์กันดี สมเด็จพระราชินีแห่งซิซิลี
ประสูติ: 21 มีนาคม ค.ศ. 1226
สวรรคต: 7 มกราคม ค.ศ. 1285
กษัตริย์ซิซิลี/เนเปิลส์/แอลเบเนีย
สมเด็จพระเจ้าชาร์ลส์ที่ 1 แห่งซิซิลี หรือ ชาร์ลส์แห่งอองชู (ฝรั่งเศส: Charles Ier de Sicile, อังกฤษ: Charles I of Sicily หรือ Charles of Anjou) (21 มีนาคม ค.ศ. 1226 – 7 มกราคม ค.ศ. 1285) สมเด็จพระเจ้าชาร์ลส์ที่ 1 แห่งซิซิลีเป็นพระราชโอรสองค์เล็กของพระเจ้าหลุยส์ที่ 8 แห่งฝรั่งเศสและบล็องช์แห่งคาสตีล สมเด็จพระราชินีแห่งฝรั่งเศส และเป็นพระอนุชาในพระเจ้าหลุยส์ที่ 9 แห่งฝรั่งเศส
พระเจ้าชาร์ลส์เป็นพระมหากษัตริย์แห่งราชอาณาจักรซิซิลี ผู้ได้ราชบัลลังก์มาจากการพิชิตได้ในปี ค.ศ. 1226  หลังจากที่ได้รับหนังสือประกาศอภิสิทธิ์จากสมเด็จพระสันตะปาปามตั้งแต่ปี ค.ศ. 1262 ก่อนหน้านั้นแล้ว ต่อมาพระเจ้าชาร์ลส์ก็ทรงถูกขับออกจากซิซิลีหลังสงครามเวสเปอร์ซิซิลีปี ค.ศ. 1282 หลังจากนั้นพระองค์ก็ยังทรงดำเนินการพยายามที่จะอ้างสิทธิอยู่ต่อมา แม้ว่าอำนาจของพระองค์จะถูกจำกัดอยู่แต่เพียงดินแดนของซิซิลีบนคาบสมุทรอิตาลีเท่านั้น โดยมีเนเปิลส์เป็นเมืองหลวง หลังจากปี ค.ศ. 1282 แล้วพระองค์ก็ทรงดำรงพระราชอิสริยยศเป็นพระมหากษัตริย์แห่งเนเปิลส์ เช่นเดียวกับผู้ครองที่สืบต่อจากพระองค์
ข้อมูลเพิ่มเติม

ราชอาณาจักรซิซิลี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สมเด็จพระเจ้าชาร์ลส์ที่ 1 แห่งซิซิลี
The Memoirs of the Lord of Joinville, translated by Ethel Wedgwood เก็บถาวร 2005-02-28 ที่ เวย์แบ็กแมชชีน
Armorial of the House Anjou-Sicily (ฝรั่งเศส)
House of Anjou-Sicily
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  สวีเดน  ลัตเวีย  เช็กเกีย  กรีซ  เนเธอร์แลนด์  โปแลนด์  นครรัฐวาติกัน 
ศิลปิน:  มิวสิกเบรนซ์ 
ประชาชน:  ชาวอิตาลี  Deutsche Biographie 
อื่น ๆ:  IdRef
ผีแห่งไฮล์บร็อน

อนุสรณ์ที่จุดเกิดเหตุฆาตกรรมคีเซอเว็ทเทอร์
ผีแห่งไฮล์บร็อน (เยอรมัน: Heilbronner Phantom; ฝรั่งเศส: Fantôme de Heilbronn) หรืออีกชื่อคือ สตรีไร้หน้า (เยอรมัน: Frau ohne Gesicht; ฝรั่งเศส: Femme sans visage) หมายถึงสตรีไม่ทราบชื่อที่สันนิษฐานกันว่าเป็นฆาตกรต่อเนื่องโดยอนุมานจากหลักฐานดีเอ็นเอที่พบในที่เกิดเหตุอาชญากรรมหลายแห่งในประเทศออสเตรีย ฝรั่งเศส และเยอรมนีตั้งแต่ปี 1993 ถึง 2009 เหตุฆาตกรรมหกครั้งในบรรดาอาชญากรรมดังกล่าวรวมถึงเหตุฆาตกรรมมีเช็ล คีเซอเว็ทเทอร์ เจ้าหน้าที่ตำรวจในเมืองไฮล์บร็อนของเยอรมนี เมื่อวันที่ 25 เมษายน 2007
ความเชื่อมโยงเพียงอย่างเดียวระหว่างอาชญากรรมแต่ละครั้งคือดีเอ็นเอของสตรีคนเดียวกันที่พบในจุดเกิดอาชญากรรมกว่า 40 จุด ตั้งแต่ฆาตกรรมไปจนถึงโจรกรรม ในปลายเดือนมีนาคม 2009 เจ้าหน้าที่สืบสวนได้สรุปว่าไม่มี "อาชญากรผี" ดังที่เชื่อกัน ดีเอ็นเอที่พบในจุดเกิดอาชญากรรมทุกจุดนั้นปรากฏอยู่ที่ไม้พันสำลีที่ใช้เก็บตัวอย่างดีเอ็นเอตั้งแต่แรกแล้ว และดีเอ็นเอดังกล่าวเป็นของสตรีคนหนึ่งที่ทำงานในโรงงานผลิตไม้พันสำลีที่ตำรวจใช้
การสืบสวน

ผลการวิเคราะห์ดีเอ็นเอในไมโทคอนเดรียจากตัวอย่างที่เก็บได้ในออสเตรียแสดงให้เห็นถึงลักษณะเฉพาะที่มักพบในชาวยุโรปตะวันออก ผลดีเอ็นเอจากการสืบสวนของเยอรมนีไม่สามารถบอกข้อมูลนี้ได้ เนื่องจากในเวลานั้นการวิเคราะห์ดีเอ็นเอสามารถบอกลักษณะเฉพาะได้เพียงบางอย่างเท่านั้น เช่น เพศ อย่างน้อยตั้งแต่ปี 2008 เจ้าหน้าที่บางส่วนเริ่มสงสัยว่าหลักฐานเหล่านี้อาจทำให้การสืบสวนไขว้เขว และการปรากฏของดีเอ็นเออาจมาจากการปนเปื้อนของตัวอย่าง ต่อมาจึงยืนยันว่าเป็นเช่นนั้นจริงในปี 2009
ไม้พันสำลีที่หน่วยงานตำรวจของรัฐหลายรัฐนำมาใช้ถูกพบว่ามีการปนเปื้อนก่อนการขนส่ง โดยปรากฏว่าไม้พันสำลีที่ปนเปื้อนทั้งหมดมาจากโรงงานเดียวกันซึ่งมีลูกจ้างเป็นสตรีชาวยุโรปตะวันออกหลายคนที่เข้าข่ายว่าจะมีดีเอ็นเอสอดคล้องกันกับดีเอ็นเอที่พบในจุดเกิดอาชญากรรม ในขณะที่ตำรวจรัฐไบเอิร์นใช้ไม้พันสำลีจากโรงงานอื่น จึงเป็นเหตุผลว่าทำไมถึงไม่พบดีเอ็นเอของ "ผี" นี้ในรัฐไบเอิร์นเลย ทั้ง ๆ ที่รัฐนี้อยู่ใกล้กับจุดเกิดอาชญากรรมหลายจุดที่พบดีเอ็นเอดังกล่าว
อาชญากรรมที่เกี่ยวข้อง

ดีเอ็นเอของ "ผี" พบในตัวอย่างที่เก็บได้จากจุดเกิดอาชญากรรมดังต่อไปนี้:
ที่แก้วน้ำในที่เกิดเหตุฆาตกรรมสตรีอายุ 62 ปี เมื่อวันที่ 25–26 พฤษภาคม 1993 ในเมืองอีดาร์-โอเบอร์ชไตน์ ประเทศเยอรมนี (ดีเอ็นเอได้รับการวิเคราะห์ในปี 2001)
ที่ลิ้นชักในครัวที่เกิดเหตุฆาตกรรมบุรุษอายุ 61 ปี เมื่อวันที่ 21 มีนาคม 2001 ในเมืองไฟรบวร์คอิมไบรส์เกา ประเทศเยอรมนี
ที่กระบอกฉีดเฮโรอีนที่พบในเดือนตุลาคม 2001 ในป่าใกล้กับเมืองเกร็อลชไตน์ ประเทศเยอรมนี
ที่เศษคุกกี้ในรถพ่วงที่ถูกงัดแงะในคืนวันที่ 24 ตุลาคม 2001 ในเมืองบูเดินไฮม์ ประเทศเยอรมนี
ที่ปืนของเล่นที่พบหลังเกิดเหตุปล้นนักค้าอัญมณีชาวเวียดนามในปี 2004 ในเมืองอาร์บัว ประเทศฝรั่งเศส
ที่โปรเจ็กไตล์ทร่พบหลังการต่อสู้ระหว่างพี่น้องสองคนเมื่อวันที่ 6 พฤษภาคม 2005 ในเมืองวอมส์ ประเทศเยอรมนี
ที่หินที่ใช้ปากระจกหน้าต่างในจุดเกิดเหตุโจรกรรมเมื่อวันที่ 3 ตุลาคม 2006 ในเมืองซาร์บรึคเคิน ประเทศเยอรมนี (ดีเอ็นเอได้รับการวิเคราะห์ในปี 2008)
จากจุดเกิดเหตุโจรกรรมร้านวัดสายตาประกอบแว่นเมื่อเดือนมีนาคม 2007 ในเมืองกัลน็อยเคียร์เชิน รัฐโอแบร์เอิสเตอร์ไรช์ ประเทศออสเตรีย
หลังเกิดเหตุโจรกรรมรถยนต์และจักรยานยนต์รวม 20 ครั้ง ระหว่างปี 2003 และ 2007 ในรัฐเฮ็สเซิน, รัฐบาเดิน-เวือร์ทเทิมแบร์ค และรัฐซาร์ลันท์ ประเทศเยอรมนี และในรัฐทีโรลและรัฐโอแบร์เอิสเตอร์ไรช์ ประเทศออสเตรีย
ที่รถยนต์ที่ใช้ขนศพชาวจอร์เจียที่ถูกสังหารสามศพเมื่อวันที่ 30 มกราคม 2008 ในเมืองเฮ็พเพินไฮม์ ประเทศเยอรมนี
จากจุดเกิดเหตุโจรกรรมในสระว่ายน้ำร้างเมื่อวันที่ 22 มีนาคม 2008 ในเมืองนีเดอร์ชเต็ทเทิน ประเทศเยอรมนี
คดีการบุกรุกบ้านสี่คดีในเมืองเควียร์ชีท (สองครั้ง), เมืองโทไล และเมืองรีโอล ประเทศเยอรมนี เมื่อเดือนมีนาคมและเมษายน 2008
ในจุดเกิดเหตุบุกรุกอะพาร์ตเมนต์ในเมืองโอเบิร์สเทินเฟ็ลท์-โกรเนา ประเทศเยอรมนี เมื่อวันที่ 9 เมษายน 2008
จากเหตุปล้นสตรีเมื่อวันที่ 9 มีนาคม 2008 ในคลับเฮาส์แห่งหนึ่งในเมืองซาร์เฮิลทซ์บัค ประเทศเยอรมนี
ในรถยนต์ของผู้ช่วยพยาบาลที่เสียชีวิตในปลายเดือนตุลาคม 2008 ใกล้กับเมืองไวนส์แบร์ค ประเทศเยอรมนี
ผลสืบเนื่อง

องค์การระหว่างประเทศว่าด้วยการมาตรฐาน (ไอโซ) เผยแพร่มาตรฐาน ISO 18385 ในปี 2016 เพื่อกำหนดมาตรฐานสำหรับอุปกรณ์ที่ใช้เก็บหลักฐานทางชีวภาพที่จุดเกิดอาชญากรรม ที่ปราศจากการปนเปื้อนของดีเอ็นเอมนุษย์
แหล่งข้อมูลอื่น

Reward for 'phantom killer' reaches record €300,000, The Local, January 13, 2009
Allan Hall: 'Woman Without A Face' leaves German police in the dark, The Age, November 17, 2008
Ned Temko: Germany's hunt for the murderer known as 'the woman without a face', The Guardian, November 9, 2008
DNA clues in hunt for 'faceless' serial killer, The Daily Telegraph, April 14, 2008
Tristana Moore: Germany hunts phantom killer, BBC, 11 April 2008
Allan Hall: Police step up hunt for serial killer, 'the woman without a face', The Scotsman, April 10, 2008
Roger Boyes: Junkie's needle may lead to woman serial killer, Irish Independent, June 29, 2007
Peter M. Schneider: Forensische DNA-Analyse: Fall eines Phantoms – und die Folgen, Deutsches Ärzteblatt, 2009; 106(24): A-1239 / B-1057 / C-1029
พระเจ้าหลุยส์ที่ 3 แห่งฝรั่งเศส

| พระเจ้าหลุยส์ที่ 3 แห่งฝรั่งเศส |
| --- | --- |

รัชสมัย: 879 - 882
ประสูติ: 863
สวรรคต: 5 สิงหาคม 882 (พระชนมายุ 19 พรรษา)
พระเจ้าหลุยส์ที่ 3 แห่งฝรั่งเศส
ราชวงศ์: ราชวงศ์กาโรแล็งเชียง
พระราชบิดา: พระเจ้าหลุยส์ที่ 2 แห่งฝรั่งเศส
พระราชมารดา: สมเด็จพระราชินีแอนซ์การ์ดแห่งเบอร์กันดี
พระเจ้าหลุยส์ที่ 3 แห่งฝรั่งเศส (ฝรั่งเศส: Louis III de France) (863 - 5 สิงหาคม 882) ทรงเป็นพระมหากษัตริย์แห่งชนแฟรงค์ตะวันตก พระองค์เป็นพระมหากษัตริย์พระองค์ที่ 6 ในราชวงศ์กาโรแล็งเชียง พระองค์เป็นพระราชโอรสองค์โตในพระเจ้าหลุยส์ที่ 2 แห่งฝรั่งเศสกับสมเด็จพระราชินีแอนซ์การ์ดแห่งเบอร์กันดี พระองค์ทรงปกครองฝรั่งเศสเพียง 2 ปี ก็สวรรคต เหล่าขุนนางจึงสนับสนุนให้เจ้าชายคาร์โลมัน พระอนุชาของพระองค์ขึ้นครองราชย์แทน
พระเจ้าหลุยส์ที่ 3 เสด็จสวรรคตเมื่อวันที่ 5 สิงหาคม 882 เนื่องจากพระองค์ตกลงจากหลังม้าในขณะที่กำลังไล่ตามหญิงสาวคนรักของพระองค์ พระศพของพระองค์ถูกฝังที่มหาวิหารแซ็ง-เดอนี
ปีแยร์-ซีมง ลาปลัส

| ปีแยร์-ซีมง ลาปลัส |
| --- | --- |
ปีแยร์-ซีมง ลาปลัสในฐานะเสนาบดีวุฒิสภาของจักรวรรดิฝรั่งเศสที่หนึ่ง
เกิด: 23 มีนาคม ค.ศ. 1749(1749-03-23) โบมง-อ็อง-โอช, นอร์ม็องดี, ราชอาณาจักรฝรั่งเศส
เสียชีวิต: 5 มีนาคม ค.ศ. 1827(1827-03-05) (77 ปี) ปารีส, ราชอาณาจักรฝรั่งเศส
สัญชาติ: ฝรั่งเศส
ศิษย์เก่า: มหาวิทยาลัยก็อง
มีชื่อเสียงจาก:    ผลงานในกลศาสตร์ท้องฟ้า ทำนายการมีอยู่ของหลุมดำ Bayesian inference ทฤษฎีความน่าจะเป็นแบบเบย์ Laplace's equation Laplacian การแปลงลาปลาส Inverse Laplace transform Laplace distribution Laplace's demon Young–Laplace equation Laplace number Laplace limit Laplace invariant Laplace principle Laplace's principle of insufficient reason Laplace's method Laplace force Laplace filter Laplace functional Laplacian matrix Laplace motion Laplace plane Laplace pressure Laplace resonance Laplace's spherical harmonics Laplace smoothing Laplace expansion Laplace expansion Laplace-Bayes estimator Laplace–Stieltjes transform Laplace–Runge–Lenz vector Nebular hypothesis 
อาชีพทางวิทยาศาสตร์
สาขา: ดาราศาสตร์และคณิตศาสตร์
สถาบันที่ทำงาน: École Militaire (1769–1776)
อาจารย์ที่ปรึกษา: ฌ็อง เลอ รง ดาล็องแบร์ Christophe Gadbled Pierre Le Canu
ลูกศิษย์ที่มีชื่อเสียง: Siméon Denis Poisson นโปเลียน โบนาปาร์ต
 
ลายมือชื่อ

ปีแยร์-ซีมง มาร์กี เดอ ลาปลัส (ฝรั่งเศส: Pierre-Simon, marquis de Laplace; ภาษาฝรั่งเศส: [pjɛʁ simɔ̃ laplas]; 23 มีนาคม ค.ศ. 1749 – 5 มีนาคม ค.ศ. 1827) เป็นนักวิชาการและผู้รู้รอบด้านชาวฝรั่งเศสที่ผลงานของเขามีความสำคัญต่อการพัฒนาในด้านวิศวกรรม, คณิตศาสตร์, สถิติ, ฟิสิกส์, ดาราศาสตร์ และปรัชญา ในทางสถิติ ทฤษฎีความน่าจะเป็นแบบเบย์โดยหลักพัฒนาโดยลาปลัส
ลาปลัสเป็นที่จดจำในฐานะหนึ่งในนักวิทยาศาสตร์ที่ยิ่งใหญ่ที่สุตลอดกาล บางครั้งกล่าวเป็น นิวตันของฝรั่งเศส จนมีการกล่าวถึงเขาว่ามีความรู้ด้านคณิตศาสตร์ที่เหนือกว่าคนรุ่นเดียวกัน
เขากลายเป็นผู้ตรวจสอบของนโปเลียนตอนที่นโปเลียนเข้าร่วม École Militaire ที่ปารีสใน ค.ศ. 1784
ลาปลัสได้ยศเคานต์แห่งจักรวรรดิใน ค.ศ. 1806 และได้ยศมาร์ควิสใน ค.ศ. 1817 หลังการฟื้นฟูราชวงศ์บูร์บง
รายชื่อผลงาน

Traité de mécanique céleste (ภาษาฝรั่งเศส). Vol. 1. Paris: Charles Crapelet. 1799.
Traité de mécanique céleste (ภาษาฝรั่งเศส). Vol. 2. Paris: Charles Crapelet. 1799.
Traité de mécanique céleste (ภาษาฝรั่งเศส). Vol. 3. Paris: Charles Crapelet. 1802.
Traité de mécanique céleste (ภาษาฝรั่งเศส). Vol. 4. Paris: Charles Crapelet. 1805.
Traité de mécanique céleste (ภาษาฝรั่งเศส). Vol. 5. Paris: Charles Louis Étienne Bachelier. 1852.
Précis de l'histoire de l'astronomie (ภาษาอิตาลี). Milano: Angelo Stanislao Brambilla. 1823.
Exposition du système du monde (ภาษาฝรั่งเศส). Paris: Charles Louis Étienne Bachelier. 1824.
บรรณานุกรม

Œuvres complètes de Laplace, 14 vol. (1878–1912), Paris: Gauthier-Villars (copy from Gallica in French)
Théorie du movement et de la figure elliptique des planètes (1784) Paris (not in Œuvres complètes)
Précis de l'histoire de l'astronomie
Alphonse Rebière, Mathématiques et mathématiciens, 3rd edition Paris, Nony & Cie, 1898.
บรรณานุกรม > แปลภาษาอังกฤษ

Bowditch, N. (trans.) (1829–1839) Mécanique céleste , 4 vols, Boston
New edition by Reprint Services ISBN 0-7812-2022-X
– [1829–1839] (1966–1969) Celestial Mechanics, 5 vols, including the original French
Pound, J. (trans.) (1809) The System of the World, 2 vols, London: Richard Phillips
_ The System of the World (v.1)
_ The System of the World (v.2)
– [1809] (2007) The System of the World, vol.1, Kessinger, ISBN 1-4326-5367-9
Toplis, J. (trans.) (1814) A treatise upon analytical mechanics Nottingham: H. Barnett
Laplace, Pierre Simon Marquis De (2007) [1902]. A Philosophical Essay on Probabilities. Translated by Truscott, F.W. & Emory, F.L. ISBN 978-1-60206-328-0. , translated from the French 6th ed. (1840)
A Philosophical Essay on Probabilities (1902) on the Internet Archive
Dale, Andrew I.; Laplace, Pierre-Simon (1995). Philosophical Essay on Probabilities. Sources in the History of Mathematics and Physical Sciences. Vol. 13. Translated by Andrew I. Dale. Springer. doi:10.1007/978-1-4612-4184-3. hdl:2027/coo1.ark:/13960/t3126f008. ISBN 978-1-4612-8689-9., translated from the French 5th ed. (1825)
แหล่งข้อมูลอื่น

"Laplace, Pierre (1749–1827)". Eric Weisstein's World of Scientific Biography. Wolfram Research. สืบค้นเมื่อ 24 August 2007.
"Pierre-Simon Laplace" in the MacTutor History of Mathematics archive.
"Bowditch's English translation of Laplace's preface". Méchanique Céleste. The MacTutor History of Mathematics archive. สืบค้นเมื่อ 4 September 2007.
Guide to the Pierre Simon Laplace Papers at The Bancroft Library
ปีแยร์-ซีมง ลาปลัส at the Mathematics Genealogy Project
English translation เก็บถาวร 2012-12-27 ที่ เวย์แบ็กแมชชีน of a large part of Laplace's work in probability and statistics, provided by Richard Pulskamp เก็บถาวร 2012-10-29 ที่ เวย์แบ็กแมชชีน
Pierre-Simon Laplace – Œuvres complètes (last 7 volumes only) Gallica-Math
"Sur le mouvement d'un corps qui tombe d'une grande hauteur" (Laplace 1803), online and analysed on BibNum เก็บถาวร 2015-04-02 ที่ เวย์แบ็กแมชชีน (English).
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  กรีซ  เกาหลี  โครเอเชีย  เนเธอร์แลนด์  โปแลนด์  โปรตุเกส  นครรัฐวาติกัน 
วิชาการ:  CiNii  MathSciNet  Mathematics Genealogy Project  zbMATH 
ประชาชน:  Deutsche Biographie  Trove 
อื่น ๆ:  SNAC  IdRef
ผจญภัยในโลกจินตนาการของมิกา

| ผจญภัยในโลกจินตนาการของมิกา |
| --- | --- |
ประเภท: เด็ก การศึกษาเด็ก
สร้างโดย: เอลิซาเบธ เมงจิส โจเซฟ วิชีนา
เขียนโดย: เอลิซาเบธ เมงจิส เลติเซีย บุลโฮเอส พาดิลลา มาร์เซลา มาเซดู ชียากู เบนทันกูร์
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 3
จำนวนตอน: 78
การผลิต
แอนิเมเตอร์: โจเซฟ วิชีนา
ความยาวตอน: 7 นาที
บริษัทผู้ผลิต: ซูเปอร์ตูนส์ เนปตูโน ฟิลมส์
ออกอากาศ
เครือข่าย: ดิสนีย์แชนแนล ดิสนีย์จูเนียร์ แอซีเบเตวิดีโอส ทรูสปาร์กเพลย์ (ไทย)
ออกอากาศ: 4 พฤษภาคม ค.ศ. 2558 – ปัจจุบัน
ผจญภัยในโลกจินตนาการของมิกา (โปรตุเกส: O Diário de Mika) เป็นการ์ตูนทีวีแอนิเมชันของประเทศบราซิล ผลิตโดย ซูเปอร์ตูนส์ สร้างโดย เอลิซาเบธ เมงจิส และโจเซฟ วิชีนา
ตัวละคร

มิกา "มิกาเอลา" (โปรตุเกส: Mika "Mikaela", ให้เสียงโดย: เลวี ไอซาร์) ตัวเอกในเรื่อง เป็นเด็กหญิงผมแดงอายุ 4 ปี เธอเป็นสร้างสรรค์และชอบวาด
ลิลา (โปรตุเกส: Lilá, ให้เสียงโดย: คาโรไลเน รอชา) เป็นหมูหมอน เธอเป็นฉลาด, เจ้ากี้เจ้าการ, อารมณ์ฉุนเฉียวและบางครั้งก็จินตนิมิต
บรู (โปรตุเกส: Bru, ให้เสียงโดย: ยักโกะ ซิเดราทอส) เป็นตุ๊กตาเฮดจ์ฮอกสีม่วง เขาเป็นขี้ขลาดมากและไม่ปลอดภัย
บลาบลา (โปรตุเกส: Blablá, ให้เสียงโดย: คาโรไลเน รอชา) เป็นนกแก้วหุ่นมือสีเขียว เขาเป็นเสียงดังและมีจมูกยาว
โปเก้ (โปรตุเกส: Puquê, ให้เสียงโดย: การ์ลูส โพนี่) เป็นตุ๊กตาแมวสีน้ำเงินขี้สงสัยมาก
จาโว (โปรตุเกส: Javô, ให้เสียงโดย: ยักโกะ ซิเดราทอส) เป็นสลอธอาบแดดสีเทอร์ควอยส์ เขาเป็นขี้เกียจมากและไร้เดียงสามาก
อาเบลฮูดา (โปรตุเกส: Abelhuda, ให้เสียงโดย: การ์ลูส โพนี่) เป็นผึ้งแสง
การออกอากาศ

ในประเทศบราซิล ออกอากาศในช่องดิสนีย์แชนแนล, ดิสนีย์จูเนียร์, ซูมูคิดส์, ทีวี รา ทิม บูม, ทีวี เอสโคลา, ทีวี คัลทูร่า, บันด, ทีวี ฟูทูรา, ทีวี อะพาเรซิดา, ทีวี บราซิล, เรจีฟามิลิอา, เรจีมาอิสฟามิลิอา และเรจีบราซิลจีเตเลวิเซา และในแพลตฟอร์มสตรีมมิ่ง แอมะซอนไพรม์วิดีโอ, เพลย์คิดส์, ลูเก, แอซีเบเตวิดีโอส และฟันคิดส์
ในประเทศไทย ออกอากาศในช่องทรูสปาร์กเพลย์เมื่อปี พ.ศ. 2566
รางวัล

ในปี 2560, การ์ตูนได้รับการเสนอชื่อรางวัลเอมมี สาขา "Kids preschool"
แหล่งข้อมูลอื่น

เว็บไซต์ทางการ (ในภาษาโปรตุเกสแบบบราซิล)
ผจญภัยในโลกจินตนาการของมิกา ที่อินเทอร์เน็ตมูวีเดตาเบส
ผจญภัยในโลกจินตนาการของมิกา ที่เดอะทีวีดีบี
นีกอลา ซาร์กอซี

นีกอลา ซาร์กอซี (ฝรั่งเศส: Nicolas Sarkozy; [nikɔla saʁkɔzi]ไฟล์:Sarkozy.ogg; 28 มกราคม พ.ศ. 2498 — ) อดีตประธานาธิบดีแห่งสาธารณรัฐฝรั่งเศสและอดีตเจ้าผู้ร่วมครองอันดอร์รา อดีตรัฐมนตรีว่าการกระทรวงมหาดไทย กระทรวงเศรษฐกิจ การคลังและอุตสาหกรรม กระทรวงงบประมาณและนายกเทศมนตรีเมืองเนอยี-ซูร์-แซน
เขาเป็นที่รู้จักดีจากทัศนคติในด้านกฎหมายและคำสั่งของเขา รวมถึงความต้องการให้เศรษฐกิจของประเทศฝรั่งเศสกลับคืนสู่สภาพเดิม ในด้านความสัมพันธ์ระหว่างประเทศ เขาได้สร้างความสัมพันธ์อย่างแนบแน่นกับสหรัฐอเมริกาและยังได้กระชับความสัมพันธ์ฉันมิตรกับประเทศอื่น ๆ อีกด้วย ชื่อเล่นที่ผู้สนับสนุนและไม่สนับสนุนต่างเรียกแทนตัวเขาคือ "ซาร์โก" (Sarko)
ชีวิตส่วนตัว > ภูมิหลังครอบครัว > ประวัติตระกูล

นีกอลา ซาร์กอซี เป็นลูกชายของปาล ชาร์เกอซี เด นอจ-โบชอ (Pál Sárközy de Nagy-Bócsa) ชาวฮังการีที่อพยพมากับอ็องเดร มัลลาฮ์ (Andrée Mallah) หญิงชาวฝรั่งเศส ชาวนิกายคาทอลิก เชื้อสายกรีก-เซพาร์ดิกยิว  
ตาของเขาเป็นชาวกรีกชื่อเบนิโก มัลลาฮ์ (ชื่อเดิม อารอน มัลลาฮ์) ลูกชายของมอร์เดไค มัลลาฮ์ (Mordechai Mallah) ซึ่งเบนิโกเป็นอายุรแพทย์จากเทสซาโลนีกี ที่อพยพมาประกอบอาชีพที่ประเทศฝรั่งเศส
ชีวิตส่วนตัว > ภูมิหลังครอบครัว > ประวัติตระกูลบิดา

ชาร์เกอซี เด นอจ-โบชอ (Sárközy de Nagy-Bócsa) หรือ นอจโบชอย ชาร์เกอซี (Nagybócsai Sárközy) เกิด พ.ศ. 2471) ณ กรุงบูดาเปสต์ ในครอบครัวชนชั้นกลางในประเทศฮังการี ครอบครัวครอบครองที่ดินและปราสาทเล็ก ๆ ในหมู่บ้านออลอตชาน (Alattyán) ใกล้เมืองโซลโนก (Szolnok) ห่างจากกรุงบูดาเปสต์ไปทางทิศตะวันออก 92 กิโลเมตร (57 ไมล์)
พ่อและปู่ของปาล ซาร์กอซี ได้รับเลือกตั้งให้ดูแลเมืองโซลโนก อย่างไรก็ตามครอบครัวชาร์เกอซี เดอ นอจ-โบชอ (นอจ-โบชอย ชาร์เกอซี) นับถือศาสนาคริสต์นิกายโปรเตสแตนต์ แต่ว่าแม่ (Katalin Tóth de Csáford) และย่าของปาล ซาร์กอซี นั้นนับถือคริสต์ศาสนานิกายโรมันคาทอลิก และยังนิยมลัทธิอภิชนาธิปไตยอีกด้วย
ขณะที่กองทัพแดงบุกฮังการีเมื่อ พ.ศ. 2488 ครอบครัวชาร์เกอซีหนีไปประเทศเยอรมนี 
และได้กลับไปอีกเมื่อ พ.ศ. 2489 แต่ที่ดินของพวกเขาก็ถูกยึดหมดแล้ว
พ่อของปาล ชาร์เกอซี (ปู่ของนีกอลา ซาร์กอซี) เสียชีวิตลงในเวลาต่อมา ส่วนแม่ของเขาเกรงว่าปาล ซาร์กอซีจะถูกเกณฑ์ไปร่วมกองทัพประชาชนฮังการีหรือส่งไปไซบีเรีย จึงโน้มน้าวให้เขาออกจากประเทศและสัญญาว่าจะตามเขาไปพบกันที่กรุงปารีส 
ปาลออกจากฮังการี ไปยังประเทศออสเตรียและต่อไปเยอรมนี ในขณะที่แม่ของเขารายงานต่อเจ้าหน้าที่ว่า เขาจมน้ำที่ทะเลสาบบาลาตอน 
ในที่สุดปาล ชาร์เกอซีได้ถึงเมืองบาเดิน-บาเดิน เยอรมนี ซึ่งอยู่ติดชายแดนฝรั่งเศส และยังเป็นสถานที่ตั้งของกองบัญชาการทหารฝรั่งเศสในเยอรมนีด้วย 
ที่นั้นเขาเข้าสมัครเป็นส่วนหนึ่งของกองทหารต่างฝรั่งเศส (Légion étrangère) เป็นเวลา 5 ปี และถูกส่งไปฝึกที่เมืองซีดีเบลอับเบส (Sidi Bel Abbès) ในประเทศแอลจีเรียในปกครองของฝรั่งเศส ซึ่งเป็นกองบัญชาการกองทหารต่างประเทศฝรั่งเศส 
เขาเกือบต้องไปประจำการที่อินโดจีน ในการปกครองของฝรั่งเศส เมื่อจบการฝึก ซึ่งอาจได้รับอันตรายจากสงครามกับเวียดมินห์ แต่แพทย์ผู้ตรวจร่างกายก่อนเดินทาง เป็นชาวฮังการีด้วยกัน ด้วยความเห็นใจจึงช่วยเหลือปาลไม่ให้ไปประจำการยังอินโดจีนฝรั่งเศส 
เขากลับไปใช้ชีวิตเป็นพลเรือนในเมืองมาร์แซย์เมื่อ พ.ศ. 2491 
อย่างไรก็ตามเขาได้ขอสัญชาติฝรั่งเศสชั่วคราวจนถึงปลายคริสต์ทศวรรษ 1970 เท่านั้น (หลังจากนั้นจึงเป็นคนไร้สัญชาติ) กระนั้นเขาก็ได้เปลี่ยนชื่อจากเป็นภาษาฮังการีเป็นภาษาฝรั่งเศสว่า ปอล ซาร์กอซี เดอ นาฌี-บ็อกซา (Paul Sarközy de Nagy-Bocsa) และได้พบกับอ็องเดร มัลลาฮ์ แม่ของนีกอลา ซาร์กอซี (ชื่อเล่นว่า '"ดาดู'" ) เมื่อ พ.ศ. 2492